**ZÁSADY PRIJÍMACIEHO KONANIA**

**A PODMIENKY PRIJATIA DO PRVÝCH ROČNÍKOV ŠTÚDIA**

**NA FAKULTE PRIEMYSELNÝCH TECHNOLÓGIÍ V PÚCHOVE**

**TRENČIANSKEJ UNIVERZITY ALEXANDRA DUBČEKA V TRENČÍNE**

**v akademickom roku 2023/2024**

|  |
| --- |
| Číslo: 3-FPT-002/03 |
| Účinnosť od: 25.1.2023 |
| Vypracoval: Meno Funkcia Podpis   Ing. Dana Bakošová, PhD. prodekanka pre ŠZ |
| Verifikoval: Meno Funkcia Podpis  prof. Ing. Darina Ondrušová, PhD. dekanka FPT |
| Schválil: Funkcia Podpis  AS FPT v Púchove  prof. RNDr. Mariana Pajtášová, PhD. predsedníčka AS FPT   |

**Zásady prijímacieho konania a podmienky prijatia do prvých ročníkov štúdia na Fakulte priemyselných technológií v Púchove, Trenčianskej univerzity Alexandra Dubčeka v Trenčíne**

 **v akademickom roku 2023/2024**

***(prerokované a schválené na zasadnutí AS FPT v Púchove dňa* 25.1.2023*)***

1. Dekan Fakulty priemyselných technológií v Púchove, TnUAD v Trenčíne (Ďalej len FPT) v súlade so Zákonom o vysokých školách č. 131/2002 Z. z. vyhlásil prijímacie konanie na akreditované študijné programy realizované v slovenskom jazyku pre akademický rok 2023/2024 a schválil nasledovné počty študentov do prvých ročníkov v I., II. a III. stupni štúdia (Tabuľka 1).

Tabuľka 1 **Ponuka akreditovaných študijných programov v slovenskom jazyku pre akademický rok 2023/2024**

|  |  |  |  |  |  |
| --- | --- | --- | --- | --- | --- |
| **Akreditovaný študijný program** | **Špecializácia** | **Titul** | **Forma****štúdia** | **Dĺžka štúdia v akademických rokoch** | **Plánovaný počet****prijatých do 1. roč.** |
| **Počítačová podpora materiálového inžinierstva** | **-** | Bc. | D\* K\*\* | 3 | 15 |
| **Materiálové inžinierstvo** | Materiály a environmentálne inžinierstvo | Bc. | D\*  K\*\* | 3 | 15 |
| Materiály a technológie | 15 |
| Materiály a dizajn | 15 |
| **Materiálové inžinierstvo** | Kovové materiály | Ing. | D\*  K\*\* | 2 | 5 |
| Anorganické materiály | 5 |
| Polymérne materiály | 5 |
| Textilné materiály  | 5 |
| Environmentálne inžinierstvo | 5 |
| Počítačová podpora materiálového inžinierstva | 5 |
| Materiály a dizajn | 5 |
| **Materiály** | **-** | PhD. | D\*  P\*\* | 4 | podľa aktuálnej kapacity |

Pozn.: Forma štúdia \*: D – denná

 Metóda štúdia\*\*: P – prezenčná; K - kombinovaná

Bližšie informácie sú zverejnené na www.tnuni.sk, [www.fpt.tnuni.sk](http://www.fpt.tnuni.sk)

V rámci kombinovanej metódy štúdia fakulta ponúka študentom výber z dvoch možných trajektórií:

**Trajektória 1** je určená pre študentov, ktorí majú dostatočný priestor na štúdium v pracovných dňoch a môžu sa   zúčastňovať vyučovania, ktoré je organizované od pondelka do piatku priamym kontaktom učiteľa so študentom.

**Trajektória 2** je flexibilná a vhodná pre študentov, ktorí sa s ohľadom na iné povinnosti (napr. zamestnanie, sťažený zdravotný stav, rodinné alebo sociálne podmienky) nemôžu zúčastňovať výučby v bežných pracovných dňoch a časoch. Výučba je koncipovaná tak, že časť sa uskutočňuje blokovo a časť prezenčnej formy je  nahradená dištančnou formou  vzdelávania   (on-line prednášky v reálnom čase alebo prostredníctvom výučbových prezentácií, videí, tutoriálov a pod., zverejnených v úložisku. Študenti majú možnosť konzultácií k zverejneným materiálom prostredníctvom diskusných fór,  individuálnych konzultácií  a pod. podľa ich potrieb.

1. **FPT garantuje, že:**
* požiadavky na uchádzačov a spôsob ich výberu zodpovedajú úrovni kvalifikačného rámca,
* prijímacie konanie je spoľahlivé, spravodlivé a transparentné,
* kritériá a požiadavky na uchádzačov sú vopred zverejnené a ľahko prístupné,
* podmienky prijímacieho konania sú inkluzívne a zaručujú rovnaké príležitosti každému uchádzačovi, ktorý preukáže potrebné predpoklady na absolvovanie štúdia,
* výber uchádzačov je založený na zodpovedajúcich metódach posudzovania ich spôsobilosti na štúdium.
1. **Podmienky prijatia**

***Bakalárske štúdium***

***Základné podmienky prijatia***

* Základnou podmienkou prijatia na **bakalárske štúdium** (I. stupeň) je získanie úplného stredného vzdelania alebo úplného stredného odborného vzdelania.
* **Uchádzači** o denné **bakalárske štúdium** **v študijných programoch** **Počítačová podpora materiálového inžinierstva** a **Materiálové inžinierstvo** budú prijatí bez prijímacích skúšok na základe výberového konania podľa výsledkov ukončeného stredoškolského vzdelania, odborných aktivít zo strednej školy a po splnení všetkých náležitostí uvedených nižšie.
* **Podmienky prijatia pre zahraničných uchádzačov** sú totožné s podmienkami prijatia študentov SR, ďalej sa vyžaduje uznanie dokladov o vzdelaní získaných v zahraničí, a ovládanie slovenského alebo českého jazyka slovom aj písmom. Preukázanie jazykovej zdatnosti je možné absolvovaním testu Národnej porovnávacej skúšky (NPS) zo všeobecných študijných predpokladov s dosiahnutím percentilu aspoň 15.

Všetky potrebné informácie o uznávaní dokladov o vzdelaní získaných v zahraničí sú pre záujemcov dostupné na: [*Trenčianska univerzita Alexandra Dubčeka v Trenčíne: Uznanie úplného stredného vzdelania alebo úplného stredného odborného vzdelania na účely pokračovania v štúdiu (tnuni.sk)*](https://tnuni.sk/uchadzaci/uznavanie-dokladov-o-vzdelani/uznanie-uplneho-stredneho-vzdelania-alebo-uplneho-stredneho-odborneho-vzdelania-na-ucely-pokracovania-v-studiu/). Zahraničný uchádzač ho doloží k prihláške na vysokoškolské štúdium, najneskôr však ku dňu zápisu na štúdium.

* Pre **zahraničných uchádzačov, ktorým bol udelený azyl, poskytnutá doplnková ochrana alebo poskytnuté dočasné útočisko**, základnú podmienku prijatia na bakalárske štúdium možno preukázať čestným vyhlásením a testom NPS (v slovenskom alebo českom jazyku) zo všeobecných študijných predpokladov alebo matematiky s dosiahnutím percentilu aspoň 30. Zahraničný uchádzač ho doloží k  prihláške na vysokoškolské štúdium, najneskôr však ku dňu zápisu na štúdium.

***Ďalšie podmienky prijatia na štúdium pre všetkých uchádzačov***

Na štúdium bude prijatý uchádzač, ktorý splní aspoň jednu z nasledovných možností a doloží príslušné podklady:

* uchádzač z gymnázia alebo strednej školy, ktorý dosiahol celkový priemer známok na koncoročných vysvedčeniach zo všetkých predmetov za posledné 2 predmaturitné ročníky štúdia do 2,95 vrátane,
* uchádzač, ktorý maturoval z matematiky alebo fyziky s hodnotením nie horším ako 3,
* uchádzač, ktorý počas štúdia na strednej škole bol úspešným riešiteľom matematickej, fyzikálnej, informatickej alebo inej olympiády z prírodovedných alebo technických predmetov,
* uchádzač, ktorý v aktuálnom školskom roku absolvoval testy NPS zo všeobecných študijných predpokladov alebo matematiky s dosiahnutím percentilu aspoň 30.

***Inžinierske štúdium***

* Základnou podmienkou prijatia na **inžinierske štúdium** (II. stupeň) je získanie vysokoškolského vzdelania prvého stupňa (absolvovanie bakalárskeho štúdia).
* **Uchádzači** o denné **inžinierske štúdium** **v študijnom programe Materiálové inžinierstvo** budú prijatí na základe výberového konania podľa výsledkov ukončeného bakalárskeho štúdia na vysokých školách technického alebo prírodovedného zamerania, po splnení všetkých náležitostí uvedených nižšie.
* **Podmienky prijatia pre zahraničných uchádzačov** sú totožné s podmienkami prijatia študentov SR, ďalej sa vyžaduje uznanie dokladov o vzdelaní získaných v zahraničí, a ovládanie slovenského alebo českého jazyka slovom aj písmom. Preukázanie jazykovej zdatnosti je možné absolvovaním testu NPS zo všeobecných študijných predpokladov s dosiahnutím percentilu aspoň 15.

Všetky potrebné informácie o uznávaní dokladov o vzdelaní získaných v zahraničí sú pre záujemcov dostupné na: [*Trenčianska univerzita Alexandra Dubčeka v Trenčíne: Uznanie úplného stredného vzdelania alebo úplného stredného odborného vzdelania na účely pokračovania v štúdiu (tnuni.sk)*](https://tnuni.sk/uchadzaci/uznavanie-dokladov-o-vzdelani/uznanie-uplneho-stredneho-vzdelania-alebo-uplneho-stredneho-odborneho-vzdelania-na-ucely-pokracovania-v-studiu/)*.* Zahraničný uchádzač ho doloží k prihláške na vysokoškolské štúdium, najneskôr však ku dňu zápisu na štúdium.

***Doktorandské štúdium***

* Základnou podmienkou prijatia na **doktorandské štúdium** (III. stupeň) je získanie vysokoškolského vzdelania druhého stupňa (absolvovanie inžinierskeho štúdia).
* **Uchádzači** o denné **doktorandské štúdium v študijnom programe Materiály** budú prijatí na základe výsledkov prijímacej skúšky a po splnení všetkých náležitostí uvedených nižšie.
* **Prijímacia skúška** sa uskutočňuje formou pohovoru osobitne s každým uchádzačom pred prijímacou komisiou, ktorá overuje prehľad uchádzača v odbornej oblasti, súvisiacej s vybranou témou doktorandského štúdia. Ďalšia časť je zameraná na overenie znalostí z cudzích jazykov a predpokladov na samostatnú vedeckú prácu. Poradie uchádzačov zostavuje komisia hlasovaním.
* **Podmienky prijatia pre zahraničných uchádzačov** sú totožné s podmienkami prijatia študentov SR, ďalej sa vyžaduje uznanie dokladov o vzdelaní získaných v zahraničí, a ovládanie slovenského alebo českého jazyka slovom aj písmom.

Všetky potrebné informácie o uznávaní dokladov o vzdelaní získaných v zahraničí sú pre záujemcov dostupné na: [*Trenčianska univerzita Alexandra Dubčeka v Trenčíne: Uznanie úplného stredného vzdelania alebo úplného stredného odborného vzdelania na účely pokračovania v štúdiu (tnuni.sk)*](https://tnuni.sk/uchadzaci/uznavanie-dokladov-o-vzdelani/uznanie-uplneho-stredneho-vzdelania-alebo-uplneho-stredneho-odborneho-vzdelania-na-ucely-pokracovania-v-studiu/)*.* Zahraničný uchádzač ho doloží k prihláške na vysokoškolské štúdium, najneskôr však ku dňu zápisu na štúdium.

1. **Povinné náležitosti prihlášky**

***Bakalárske štúdium***

* úradne overená kópia **koncoročných vysvedčení z posledných troch ročníkov strednej školy** alebo **certifikát o absolvovaní NPS** zo všeobecných študijných predpokladov,
* úradne overená fotokópia **maturitného vysvedčenia**,
* sken potvrdenia o účasti na **súťažiach alebo olympiádach**,
* v prípade uchádzača zo zahraničia (mimo ČR) overená kópia **dokladu uznania stredného vzdelania.** Viac informácií nájdete na: [*Trenčianska univerzita Alexandra Dubčeka v Trenčíne: Uznanie úplného stredného vzdelania alebo úplného stredného odborného vzdelania na účely pokračovania v štúdiu (tnuni.sk)*](https://tnuni.sk/uchadzaci/uznavanie-dokladov-o-vzdelani/uznanie-uplneho-stredneho-vzdelania-alebo-uplneho-stredneho-odborneho-vzdelania-na-ucely-pokracovania-v-studiu/)
* v prípade uchádzača zo zahraničia, ktorému bol udelený azyl, poskytnutá doplnková ochrana alebo poskytnuté dočasné útočisko, **čestné** **vyhlásenie a certifikát o absolvovaní NPS** zo všeobecných študijných predpokladov alebo matematiky.

Dokumenty je potrebné odoslať na adresu:

**Fakulta priemyselných technológií v Púchove, TnUAD v Trenčíne, ul. I. Krasku**

**491/30, 020 01 Púchov,**

* **administratívny poplatok** za prijímacie konanie v sume 17,00 € (uhradiť bankovým prevodom).

***INŽINIErske štúdium***

* úradne overená fotokópia **vysvedčenia o štátnej skúške** (netýka sa absolventov FPT),
* úradne overený doklad o absolvovaní štúdia I. stupňa – **diplom** (netýka sa absolventov FPT),
* **dodatok k diplomu** – doklad o výpise výsledkov štúdia (netýka sa absolventov FPT),
* v prípade uchádzača zo zahraničia (mimo ČR) overená kópia **dokladu uznania stredného vzdelania.** Viac informácií nájdete na: [*Trenčianska univerzita Alexandra Dubčeka v Trenčíne: Uznanie úplného stredného vzdelania alebo úplného stredného odborného vzdelania na účely pokračovania v štúdiu (tnuni.sk)*](https://tnuni.sk/uchadzaci/uznavanie-dokladov-o-vzdelani/uznanie-uplneho-stredneho-vzdelania-alebo-uplneho-stredneho-odborneho-vzdelania-na-ucely-pokracovania-v-studiu/)

Dokumenty je potrebné odoslať na adresu:

**Fakulta priemyselných technológií v Púchove, TnUAD v Trenčíne, ul. I. Krasku**

**491/30, 020 01 Púchov**,

* **administratívny poplatok** za prijímacie konanie v sume 17,00 € (uhradiť bankovým prevodom).

***DOKTORANDSKÉ štúdium***

* úradne overená fotokópia **vysvedčenia o štátnej skúške** (netýka sa absolventov FPT),
* úradne overený doklad o absolvovaní štúdia II. stupňa – **diplom** (netýka s absolventov FPT),
* **dodatok k diplomu** - doklad o výpise výsledkov štúdia (netýka sa absolventov FPT),
* **životopis**,
* v prípade uchádzača zo zahraničia (mimo ČR) overenú kópiu **dokladu uznania stredného vzdelania.** Viac informácií nájdete na: [*Trenčianska univerzita Alexandra Dubčeka v Trenčíne: Uznanie úplného stredného vzdelania alebo úplného stredného odborného vzdelania na účely pokračovania v štúdiu (tnuni.sk)*](https://tnuni.sk/uchadzaci/uznavanie-dokladov-o-vzdelani/uznanie-uplneho-stredneho-vzdelania-alebo-uplneho-stredneho-odborneho-vzdelania-na-ucely-pokracovania-v-studiu/)

Dokumenty je potrebné odoslať na adresu:

**Fakulta priemyselných technológií v Púchove, TnUAD v Trenčíne, ul. I. Krasku**

**491/30, 020 01 Púchov**,

* **administratívny poplatok** za prijímacie konanie v sume 17,00 € (uhradiť bankovým prevodom).

Prihlášku je možné vyplniť a odoslať cez [***https://e-prihlaska.tnuni.sk/ais/eprihlas/#!/home***](https://e-prihlaska.tnuni.sk/ais/eprihlas/#!/home)

Fakturačné údaje k úhrade poplatku za prijímacie konanie budú uchádzačovi systémom vygenerované automaticky formou platobného príkazu. Poplatok je potrebné uhradiť do 14 dní od poslania e-prihlášky.

V prípade, že uchádzač nevyužije vyššie popísaný komfortný proces e-prihlášky a pošle prihlášku v papierovej forme, platobné údaje budú po prijatí papierovej prihlášky poslané na e-mail zadaný uchádzačom. Poplatok je potrebné uhradiť do 14 dní od odoslania platobného príkazu.

1. Dekan fakulty vymenuje komisiu pre prijímacie konanie v zložení: predseda komisie a členovia komisie, ktorá preverí splnenie podmienok uchádzačov o štúdium na FPT.
2. Komisia skontroluje všetky materiály pre prijímacie konanie, ktoré pripraví Študijné oddelenie FPT. Vyhodnotí prijímacie konanie a pripraví návrh rozhodnutia o prijatí na štúdium, ktoré predloží na schválenie dekanovi fakulty.
3. Rozhodnutie dekana fakulty o prijatí alebo neprijatí na štúdium uchádzač dostane písomnou formou.
4. Uchádzač spolu s rozhodnutím dekana o prijatí na štúdium dostane všetky potrebné informácie o uskutočnení zápisu do 1. ročníka (Pokyny k uskutočneniu zápisu na FPT pre študentov 1. ročníka). Zároveň bude vyzvaný, aby písomnou alebo elektronickou formou (návratka) do 10 dní potvrdil nástup na štúdium na FPT.
5. Ak počet študentov, ktorí písomne potvrdia nástup do prvého ročníka I. a II. stupňa štúdia bude nižší, ako je plánovaný počet, uskutočnia sa ďalšie kolá prijímacieho konania.
6. Prijímacie konanie pre akademický rok 2023/2024 sa uskutoční najneskôr do 10 dní od ukončenia termínov na podanie prihlášky.

**Termíny podania prihlášky a termíny výberového konania/prijímacej skúšky**

*BAKALÁRSKE ŠTUDIJNÉ PROGRAMY*

- **Počítačová podpora materiálového inžinierstva;**

- **Materiálové inžinierstvo;**

I. termín – do 30.04.2023 – (výberové konanie máj 2023)

II. termín – do 30.06.2023 – (výberové konanie júl 2023)

III. termín – do 15.08.2023 – (výberové konanie august 2023)

IV. termín – do 18.09.2023 – (výberové konanie september 2023)

*INŽINIERSKY ŠTUDIJNÝ PROGRAM*

- **Materiálové inžinierstvo:**

I. termín – do 30.06.2023 – (výberové konanie júl 2023)

II. termín – do 15.08.2023 – (výberové konanie august 2023)

III. termín – do 18.09.2023 – (výberové konanie september 2023)

*DOKTORANDSKÝ ŠTUDIJNÝ PROGRAM*

- **Materiály:**

I. termín – do 10.06.2023 – (prijímacia skúška jún 2023)

II. termín – do 10.08.2023 – (prijímacia skúška august 2023)

1. Uchádzač, ktorý dostane rozhodnutie o neprijatí na štúdium, môže v súlade so Zákonom o vysokých školách č. 131/2002 Z. z. podať žiadosť dekanovi fakulty o preskúmanie rozhodnutia, alebo si môže podať novú prihlášku do ďalšieho kola prijímacieho konania bez povinnosti opätovného uhradenia poplatku na zabezpečenie prijímacieho konania.

 Ing. Dana Bakošová, PhD.

prodekanka pre študijné záležitosti

**Zásady prijímacieho konania a podmienky prijatia do prvých ročníkov štúdia na Fakulte priemyselných technológií v Púchove, Trenčianskej univerzity Alexandra Dubčeka v Trenčíne v akademickom roku 2023/2024 boli prerokované a schválené na zasadnutí AS FPT dňa 25.1.2023.**

prof. RNDr. Mariana Pajtášová, PhD. prof. Ing. Darina Ondrušová, PhD.

 predsedníčka AS FPT dekanka